**מר עוקבא ואשתו נותנים צדקה**


 **פתיח** – 8 מעלות הצדקה של הרמב"ם
 **הרמב"ם :** רבי משה בן מימון. מגדולי ה[פוסקים](https://he.wikipedia.org/wiki/%D7%A4%D7%95%D7%A1%D7%A7) בכל הדורות, מחשובי ה[פילוסופים](https://he.wikipedia.org/wiki/%D7%A4%D7%99%D7%9C%D7%95%D7%A1%D7%95%D7%A3) ב[ימי הביניים](https://he.wikipedia.org/wiki/%D7%99%D7%9E%D7%99_%D7%94%D7%91%D7%99%D7%A0%D7%99%D7%99%D7%9D) ו[רופא](https://he.wikipedia.org/wiki/%D7%A8%D7%95%D7%A4%D7%90).

* הרמב"ם דירג שמונה מעלות לנתינה. המעלה הנמוכה ביותר זו הדרך הכי פחות ראויה לנתינה, ואילו המעלה הגבוהה זו הדרך הכי ראויה לנתינה ע"פ דעתו.
* בקשו מהתלמידים לסדר את דרגות הנתינה .
1. **יעזור לו בעצב.**
2. **יעזור לו פחות מן הראוי, בסבר פנים יפות.**
3. **יעזור לו אחרי שיבקש.**
4. **יעזור לו לפני שיבקש.**
5. **הנותן לא יודע למי נתן אל העני יודע ממי קיבל.**
6. **הנותן יודע למי נתן אל העני לא יודע שקיבל ממנו.**
7. **מתן בסתר- הנותן לא יודע למי נותן והמקבל לא יודע ממי קיבל.**
8. **נותן לו הלוואה, או עושה עמו שותפות, או מלמד אותו מלאכה.**
* לאחר שהמשתתפים סידרו את הרצועות החברותאים בודקים ושואלים מדוע הם דרגו כך.
* לאחר שהמשתתפים הגיעו לסדר הנכון מקיימים דיון

 רגע לשיח:

* לפי מה לדעתכם דירג הרמב"ם את המעלות?
* האם אתם מסכימים עם הדירוג הזה?
* איך ייתכן שבמעלה הגבוהה ביותר הנותן לא ממש נותן כסף אלא יותר שותפות או מלמד אותו מלאכה?
* הרמב"ם הלכות מתנות עניים:

 **"ואפילו עני המתפרנס מן הצדקה חייב ליתן צדקה לאחר".**

* מה יכולה להיות הסיבה לקביעה זו של הרמב"ם?

**לימוד** תלמוד בבלי מסכת כתובות דף ס"ז ע"ב:

 **תלמוד בבלי**: הוא אחד משני ה[תלמודים](https://he.wikipedia.org/wiki/%D7%AA%D7%9C%D7%9E%D7%95%D7%93) המפרטים את הגותם ה[הלכתית](https://he.wikipedia.org/wiki/%D7%94%D7%9C%D7%9B%D7%94) וה[אגדית](https://he.wikipedia.org/wiki/%D7%90%D7%92%D7%93%D7%94_%28%D7%99%D7%94%D7%93%D7%95%D7%AA%29) המרכזית של חכמי [ישראל](https://he.wikipedia.org/wiki/%D7%99%D7%94%D7%95%D7%93%D7%99%D7%9D) בבבל

 ובארץ ישראל,על המשנה. נערך בשנת 400 לספירה בקירוב.

 **מר עוקבא :** אמורא בבלי בדור הראשון לאמוראים, כיהן כראש הגולה בבבל.

 אמוראים : חכמי ישראל שפעלו בין חתימת המשנה לחתימת התלמוד הבבלי בשני מרכזים עיקריים, בבל וארץ ישראל.

**מַר עֻקְבָּא – הָיָה עָנִי בִּשְׁכוּנָתוֹ,**

**וְהָיָה רָגִיל בְּכָל יוֹם לִזְרֹק לוֹ אַרְבָּעָה זוּזִים בְּצִנּוֹר הַדֶּלֶת**.

* "היה רגיל" – מה זה אומר על מר עוקבא?

**פַּעַם אַחַת אָמַר** (העני) **: אֵלֵךְ וְאֶרְאֶה מִי עוֹשֶׂה עִמִּי טוֹבָה זוֹ.**

* מה יכולה להיות הסיבה לרצון זה?

**אוֹתוֹ הַיּוֹם שָׁהָה מַר עֻקְבָּא בְּבֵית הַמִּדְרָשׁ הַרְבֵּה וְהָלְכָה אִשְׁתּוֹ עִמּוֹ.**

**כֵּיוָן שֶׁרָאָם הֶעָנִי שֶׁהִטּוּ עַצְמָם לַדֶּלֶת – יָצָא אַחֲרֵיהֶם.**

**בָּרְחוּ וְנִכְנְסוּ שְׁנֵיהֶם לְתַנּוּר גָּרוּף, נִכְווּ רַגְלָיו שֶׁל מַר עֻקְבָּא.**

* למה מר עוקבא ואשתו ברחו?

**אָמְרָה לוֹ אִשְׁתּוֹ: תֵּן רַגְלֶיךָ עַל רַגְלַי.**

**חָלְשָׁה דַּעְתּוֹ.**

* בגלל מה חלשה דעתו ?

**אָמְרָה לוֹ: אֲנִי מְצוּיָה בְּתוֹךְ הַבַּיִת וַהֲנָאָתִי קְרוֹבָה.**

* + מה אמירת הסיפור על תפיסת הצדקה של שניהם?

 רגע לשיח:

* לאיזה מעלה ממעלות הצדקה של הרמב"ם מתאימה הצדקה של מר עוקבא?
* היכן הייתם ממקמים את תפיסת הצדקה של גברת עוקבא במעלות הצדקה של הרמב"ם?

**אסיף :**

 **חכם ישועה ללום :** נולד בשנת 1901 בעיר קונסטנטין שבאלג'יריה. שימש בקונסטנטין, כחזן, שוחט, ודורש תורה ברבים,

 והעמיד אחריו תלמידים שוחטים, חזנים ודרשנים.

**"על כן התורה מצווה: "לֹא תְאַמֵּץ אֶת לְבָבְךָ וְלֹא תִקְפֹּץ אֶת יָדְךָ".**
**אם תקשה ליבך ידך תיסגר שאז האצבעות שוות ואז תאמר לו - לך תעבוד כמוני.**
**אלא "****כִּי פָתֹחַ תִּפְתַּח אֶת יָדְךָ לוֹ "- ואז תראה האצבעות שיש בניהן גדולים וקטנים.**
**כך ברא הקב"ה בבני האדם גדולים וקטנים וזה חי מזה"**

* הסבירו במילים שלכם למה מתכוון חכם ללום בדבריו ואיך זה מתקשר לדברים שעלו לנו פה בשיח?
* **סיכום ה”פ.ל.א “**
* ב**פתיח** סידרנו את דרגות הנתינה של הרמב"ם.
* ב**לימוד** פגשנו את מר עוקבא ואשתו נותנים צדקה ומתחבאים מהעני.
* וב**אסיף** למדנו מחכם ללום את ההבדל בין קפוצה ליד פתוחה.

**רפלקציה -** שאלה/מחשבה/מעשה



* כל משתתף בתורו בוחר עם מה הוא יוצא במפגש הזה.